Aktiv produženog boravka u sklopu projekta Čitaj i šalji dalje obilježio je 14.2.2020. - Svjetski dan darivanja knjiga. Prikupljanje dječjih pročitanih knjiga trajalo je od početka školske godine,  a projekt smo priveli kraju 26.2.2020. kada smo sve što smo prikupili (knjige, igračke i higijenske potrepštine) utovarili u automobile i dostavili u Caritasovu kuću Bl. Alojzija Stepinca u Brezovici.

 Naš posjet veoma je razveselio kako štićenike, tako i djelatnike Doma .Za nas koji smo prikupljenu donaciju dostavili bio je izuzetno emotivan.

Ravnateljica i socijalna radnica provele su nas ustanovom i upoznale su nas sa širokim spektrom usluga koje Dom pruža potrebitima.

Napustili smo dom u tišini , a misli su nam bile uskovitlane. Nekoliko narodnih poslovica saželo je sve naše osjećaje.

     Zdrav čovjek ima 1000 želja, a bolestan samo 1.

      Ruka koja daruje uvijek je iznad ruke koja prima.

       Izdašnost se ne sastoji toliko u tome da se mnogo da, koliko u tome da se da kad treba.

**Velika hvala svim roditeljima produženog boravka, jer bez njih ova lijepa i humana priča ne bi bila moguća.**

**Učiteljica Sonja Rubeša**

